A BIZOTTSÁG JELENTÉSE AZ EURÓPAI PARLAMENTNEK ÉS A TANÁCSNAK A BIZOTTSÁG 5. PÉNZÜGYI JELENTÉSE AZ EURÓPAI PARLAMENTNEK ÉS A TANÁCSNAK az EURÓPAI MEZŐGAZDASÁGI GARANCIAALAPRÓL 2011. KÖLTSÉGVETÉSI ÉV /* COM/2012/0484 final */





TARTALOMJEGYZÉK 1........... A KÖLTSÉGVETÉSI ELJÁRÁS. 3 2........... A KÉSZPÉNZHELYZET ÉS AZ ELŐIRÁNYZATOK KEZELÉSE. 7 3........... AZ EMGA 2011. ÉVI KÖLTSÉGVETÉSÉNEK VÉGREHAJTÁSA.. 10 4........... MEGJEGYZÉSEK AZ EMGA 2011. ÉVI KÖLTSÉGVETÉSÉNEK VÉGREHAJTÁSÁRÓL 10 5........... A CÍMZETT BEVÉTELEK FELHASZNÁLÁSA.. 12 6........... A KIADÁS TÍPUSA SZERINTI LEBONTÁS. 13 1. Melléklet 2. Melléklet 3. Melléklet 4-i. melléklet 4-ii. melléklet 5. Melléklet 6. Melléklet || A 2011. évi költségvetési eljárás – EMGA kötelezettségvállalási előirányzatok Az EMGA-költségvetés részesedése az EU költségvetéséből, 2005–2011 Az EMGA-költségvetés végrehajtásának elemzése – 2011. költségvetési év Az EMGA-költségvetés végrehajtásának elemzése – 2011. költségvetési év. Címzett bevételek. C4 Az EMGA-költségvetés végrehajtásának elemzése – 2011. költségvetési év. Címzett bevételek. C5 Az EMGA-költségvetés végrehajtása jogcímcsoportonként és tagállamonként – 2011. költségvetési év Az EMGA-val kapcsolatos kiadások megoszlásának alakulása – 2006–2011. költségvetési évek Megjegyzés: Ezt a jelentést kiegészíti egy részletes bizottsági munkadokumentum. E munkadokumentum teljes szövege (angol nyelven) és a csatolt táblázatok (angol nyelven) a Mezőgazdasági és Vidékfejlesztési Főigazgatóság Europa honlapján is elérhetők lesznek (http://ec.europa.eu/agriculture/fin/finrep_en.htm). || A BIZOTTSÁG JELENTÉSE AZ EURÓPAI PARLAMENTNEK ÉS A TANÁCSNAK A BIZOTTSÁG 5. PÉNZÜGYI JELENTÉSE AZ EURÓPAI PARLAMENTNEK ÉS A TANÁCSNAK az EURÓPAI MEZŐGAZDASÁGI GARANCIAALAPRÓL 2011. KÖLTSÉGVETÉSI ÉV 1. A KÖLTSÉGVETÉSI ELJÁRÁS[1] 1.1. A 2011. évi költségvetési tervezet A 2011. évi költségvetési tervezetet a Bizottság 2010. április 27-én fogadta el és terjesztette a költségvetési hatóság elé. Az Európai Mezőgazdasági Garanciaalap (EMGA) részére javasolt, a 2007–2013 közötti pénzügyi keret 2. fejezetéhez tartozó kötelezettségvállalási előirányzatok teljes összege 43 747,4 millió EUR-t tett ki. A Tanács 2010. július 8-án fogadta el a 2011. évi költségvetési tervezetre vonatkozó álláspontját, amelyben az EMGA részére javasolt költségvetési előirányzatokat a Bizottság költségvetési tervezetében szereplő összeghez képest 470,2 millió EUR-val, azaz 43 277,2 millió EUR-ra csökkentette. Másrészről az Európai Parlament 2010. október 13-án fogadta el a 2011. évi költségvetési tervezetre vonatkozó álláspontját, amelyben az EMGA részére javasolt költségvetési előirányzatokat a Bizottság költségvetési tervezetében szereplő összeghez képest 365,8 millió EUR-val, azaz 44 113,4 millió EUR-ra növelte. 1.2. A 2011. évre vonatkozó módosító indítvány A Bizottság 2010. október 20-án elfogadta a 2011. évi költségvetési tervezetre vonatkozó 3. számú módosító indítványt, amelyben az EMGA-hoz kapcsolódó kötelezettségvállalási előirányzati igényeket 43 401,2 millió EUR-ban határozta meg. Ez az összeg 346,2 millió EUR-val alacsonyabb volt a költségvetési tervezetben előirányzottnál. A csökkenés jelentős részben (–136 millió EUR erejéig) a mezőgazdasági piacok helyzetének kedvező alakulásával magyarázható, továbbá a 2011. évben várhatóan rendelkezésre álló címzett bevétel 229 millió EUR-val történő emelkedésével. 1.3. A 2011. évi költségvetés elfogadása 2011 volt a Lisszaboni Szerződés által létrehozott és az Európai Unió működéséről szóló szerződés (EUMSZ) 314. cikkében meghatározott új éves költségvetési eljárás alkalmazásának első éve. Mivel a Tanács, illetve az Európai Parlament által a bizottsági költségvetési tervezetre vonatkozóan kiadott állásfoglalások között eltérések mutatkoztak, a két intézmény egyeztetőbizottság keretében, egy 21 napos egyeztetési időszak során tanácskozásokat folytatott. Az említett időszak 2010. november 15-én lejárt, a feleknek azonban nem sikerült addigra megállapodásra jutniuk a 2011. évi költségvetés tárgyában. Ezért a Bizottság az EUMSZ 314. cikkével összhangban 2010. november 26-án új javaslatot terjesztett elő a költségvetési tervezetre vonatkozóan. A költségvetési hatóság elfogadta a Bizottság új költségvetési tervezetét, amelyet a 2010. december 15-én tartott szavazás alkalmával a Parlament is jóváhagyott. Az EMGA 2011. évi költségvetése a következő összegű kötelezettségvállalási és kifizetési előirányzatokat tartalmazta: – 42 508,3 millió EUR-t, illetve 42 509,1 millió EUR-t a mezőgazdasági piaci intézkedésekre, illetve a közvetlen támogatásokra (05. szakpolitikai terület), – 352,9 millió EUR-t, illetve 253,7 millió EUR-t az állat-, illetve a növény-egészségügyi intézkedésekre (17. szakpolitikai terület), – 30 millió EUR-t, illetve 25,8 millió EUR-t a halászatra (11. szakpolitikai terület). Az EMGA-költségvetés kötelezettségvállalási előirányzatai összesen 42 891,2 millió EUR-t, kifizetési előirányzatai pedig 42 788,5 millió EUR-t tettek ki. A kötelezettségvállalási és a kifizetési előirányzatok közötti eltérés annak tudható be, hogy egyes, közvetlenül a Bizottság által végrehajtott intézkedések esetében differenciált előirányzatokat alkalmaznak. Ezen intézkedések legfőképpen a mezőgazdasági termékek promóciójához, a mezőgazdasági szakpolitikai stratégiához és koordinációhoz, valamint halászati, illetve állat- és növény-egészségügyi intézkedésekhez kapcsolódnak. Az EMGA javára megszavazott 42 891,2 millió EUR összegű kötelezettségvállalási előirányzatokon belül 2 964,9 millió EUR-t tett ki a 05 02 alcím alá tartozó piaci intézkedésekre szánt összeg, és 39 771,1 millió EUR-t a 05 03 alcímhez tartozó közvetlen támogatásokra vonatkozó előirányzatok összege. A 2011. évi költségvetés ezenkívül 352,9 millió EUR összegben tartalmaz kötelezettségvállalási előirányzatokat a 17. szakpolitikai területhez (egészségügy és fogyasztóvédelem) kapcsolódó állat- és növény-egészségügyi intézkedések, továbbá 30 millió EUR összegben a 11. szakpolitikai területhez (tengerügyek és halászat) tartozó, a halászati piacokat érintő intézkedések céljaira. A részleteket lásd az 1. mellékletben. 1.4. Az EMGA-hoz rendelt címzett bevételek[2] A közös agrárpolitika finanszírozásáról szóló 1290/2005/EK rendelet 34. cikke értelmében a megfelelőségi vizsgálatok határozatai szerinti pénzügyi kiigazításokból, a szabálytalanságokból és a tejilletékből eredő bevételek az EMGA kiadásainak finanszírozására rendelt címzett bevételeknek tekintendők. Ezeket a címzett bevételeket – részben vagy egészben – az EMGA-ból fedezett kiadások finanszírozására lehet fordítani, ha a költségvetési hatóság által megítélt költségvetési előirányzatok nem elegendőek a tagállamoknál felmerült költségek finanszírozására. Amennyiben ezeket a bevételeket vagy egy részüket nem használják fel, a fennmaradó rész automatikusan átvezetésre kerül a következő költségvetési évre, a szóban forgó év költségvetési szükségleteinek finanszírozása céljából. A 2011. évi költségvetés megállapításakor becslés készült az említett bevételekre vonatkozóan, beleértve mind a 2011. költségvetési év során várhatóan befolyó összeget, mind pedig a várakozások szerint a 2010. évi költségvetésből 2011-re átvezetendő összeget. A költségvetési hatóság a 2011. évi költségvetést e becslés figyelembevételével fogadta el. Nevezetesen: – a megfelelőségi vizsgálatok nyomán végrehajtott kiigazításokból és a szabálytalanságokból eredő bevételt 600 millió EUR-ra, illetve 88 millió EUR-ra, míg a tejilletékből származó bevételt 19 millió EUR-ra becsülték. Így a címzett bevételeknek a 2011. költségvetési évben várhatóan keletkező teljes összegét 707 millió EUR-ra becsülték; – a címzett bevételeknek a 2010. költségvetési évről 2011-re átvezetni tervezett összegét 540 millió EUR-ra becsülték. Az 1 247 millió EUR-t kitevő teljes összeg oly módon került figyelembevételre, hogy a gyümölcs- és zöldségágazat termelői szervezeteinek működési alapjaira igényelt előirányzatok 500 millió EUR-val, az egységes támogatási rendszer céljaira igényelt előirányzatok pedig 747 millió EUR-val csökkentek. A költségvetési hatóság a fenti összegeket számításba véve és a Bizottság javaslataival összhangban végül 292 millió EUR, illetve 30 389 millió EUR összegű előirányzatot rendelt a vonatkozó rendszerekhez. Az elfogadott előirányzatok és a fent említett címzett bevételek összege megegyezik a gyümölcs- és zöldségágazatban működő termelői szervezetek működési alapjainak 792 millió EUR, illetve az egységes támogatási rendszer 31 136 millió EUR összegű előirányzati szükségletének teljes becsült összegével. 1.5. A cukorágazat ideiglenesen rendelkezésre álló szerkezetátalakítási összegei[3] A 320/2006/EK tanácsi rendelet 11. cikkében említett, a cukorágazat céljaira ideiglenesen rendelkezésre bocsátott szerkezetátalakítási összegeket a cukoripar szerkezetátalakítási támogatásának, valamint a cukoripar szerkezetátalakítási alapjának keretében meghatározott egyéb támogatásoknak a finanszírozására szánt címzett bevételként kell kezelni. Ezek az összegek 2006/2007-től 2008/2009-ig minden gazdasági év esetében az egyes tagállamok piaci szereplőinek tulajdonában lévő cukor-, inulinszirup- és izoglükózmennyiségekre megállapított kvótákra vonatkoztak, és azokat a tagállamok fizették be az Alapba. A 2011. évi költségvetés kidolgozásakor a számításokban az szerepelt, hogy a 2010. költségvetési évről várhatóan 1 015 millió EUR kerül átvezetésre 2011-re. 1.6. Az EMGA költségvetésének részesedése a teljes uniós költségvetésből Az EMGA végső költségvetésének (kötelezettségvállalási előirányzatok) a 2004–2010-es időszakra vonatkozó teljes uniós költségvetésből való részesedését lásd a 2. mellékletben. 2. A KÉSZPÉNZHELYZET ÉS AZ ELŐIRÁNYZATOK KEZELÉSE 2.1. Az előirányzatok kezelése 2.1.1. A 2011. költségvetési évre rendelkezésre álló előirányzatok: EUR-ban || A költségvetés kiadási szakasza (1) || Kötelezettségvállalási előirányzatok || Kifizetési előirányzatok || A költségvetés bevételi szakasza (címzett bevételek) (2) || Előrejelzések 1. Eredeti előirányzatok az EMGA számára, amelyből: || 42 891 201 900 || 42 788 499 841 || 1. Megfelelőségi vizsgálat || 600 000 000 1a. Megosztott igazgatás alá tartozó előirányzatok || 42 465 900 000 || 42 465 900 000 || 2. Szabálytalanságok || 88 000 000 1b. Közvetlen centralizált igazgatás alá tartozó előirányzatok (3) || 425 301 900 || 322 599 841 || 3. A tejtermelőkre kivetett kiegészítő illeték || 19 000 000 2. 6/2011. számú költségvetés-módosítás || -23 140 000 || 0 || 4. A cukorágazat céljaira ideiglenesen rendelkezésre álló szerkezetátalakítási összegek (4) || 0 3. Átcsoportosítás az EMGA-ba / az EMGA-ból az adott évben || 500 000 || 3 110 000 || A címzett bevételre vonatkozó teljes előrejelzett összeg || 707 000 000 4. Végleges előirányzatok az EMGA számára, amelyből: || 42 868 561 900 || 42 791 609 841 || || 4a. Megosztott igazgatás alá tartozó előirányzatok || 42 465 900 000 || 42 465 900 000 || || 4b. Közvetlen centralizált igazgatás alá tartozó előirányzatok || 402 661 900 || 325 709 841 || || (1) A 2011-ben beszedendő címzett bevételek, valamint az 1605/2002/EK tanácsi rendelet 10. cikkének megfelelően a 2010-ről 2011-re átvezetett összeg figyelembevételével a 2011. évi költségvetésben szerepeltetett előirányzatok. (2) Címzett bevételek: a beszedni tervezett címzett bevételek. A bevételi sorban nem szerepel bevételi összeg (p.m.)[4], de az előrejelzett összeg fel van tüntetve a költségvetési megjegyzésekben. (3) A kötelezettségvállalási előirányzatok 83 %-a a 17. szakpolitikai területhez (egészségügy és fogyasztóvédelem) tartozó állat- és növény-egészségügyi intézkedésekkel kapcsolatos kiadásokra vonatkozik. Az előirányzatok fennmaradó része (10, illetve 7 % erejéig) egyrészt a 05. szakpolitikai területen (mezőgazdaság és vidékfejlesztés) megvalósítandó politikai stratégiával és koordinációval összefüggő kiadások, másrészt a 11. szakpolitikai terület (tengerügyek és halászat) alá tartozó halászati piacokhoz kapcsolódó kiadások fedezésére szolgál. (4) Ezt a bevételt a cukoripar szerkezetátalakítási alapjából nyújtott támogatások kifizetéseire vonatkozó előirányzatok biztosítására kell felhasználni. 2.1.2. A 2011. költségvetési évre rendelkezésre álló előirányzatok felhasználása: EUR-ban || Kötelezettségvállalási előirányzatok felhasználása || Kifizetési előirányzatok felhasználása Megosztott igazgatás (1) || 43 772 404 535.48 || 43 772 404 535.48 Közvetlen centralizált igazgatás alá tartozó kiadások || 385 606 709.61 || 344 507 317.37 Összesen (beleértve a cukoripar szerkezetátalakítási alapját) A cukoripar szerkezetátalakítási alapja Összesen (a cukoripar szerkezetátalakítási alapja nélkül) || 44 158 011 245.09 187 935 635.21 43 970 075 609.88 || 44 116 911 852.85 187 935 635.21 43 928 976 217.64 (1) Lekötött összegek. A kötelezettségvállalásoknak és a kifizetéseknek a közös igazgatáshoz rendelt címzett bevételekkel csökkentett összege: 43 105 570 603,39 EUR. A 2011. költségvetési év esetében a ténylegesen felhasznált kötelezettségvállalási előirányzatok összege 44 158 011 245,09 EUR, a ténylegesen felhasznált kifizetési előirányzatok összege pedig 44 116 911 852,85 EUR volt. 2.1.3. A megszavazott költségvetési előirányzatok felhasználása – A Bizottság által teljesített, közvetlen centralizált igazgatás alá tartozó kiadások EUR-ban Közvetlen centralizált igazgatás alá tartozó kiadások || Kötelezettségvállalási előirányzatok || Visszavont kötelezettségvállalások || Kifizetési előirányzatok || Átvitel 2012-re (2) Előirányzatok (C1) (1): || 402 661 900.00 || - || 325 709 841.00 || - Felhasználás (C1) || 385 156 336.70 || - || 304 613 983.52 || 15 480 489.32 Törölt előirányzatok || 17 505 563.30 || - || 5 615 368.16 || - (1) „C1”: a megszavazott költségvetési előirányzatok. Ez az összeg magában foglalja az EMGA-ba / az EMGA-ból történő átcsoportosításokat is: 500 000 EUR-t kötelezettségvállalási előirányzatokra és 3 110 000 EUR-t kifizetési előirányzatokra. (2) Kizárólag a nem differenciált előirányzatok 2012-re történő átvitele A 2011. évi költségvetésbe 402,7 millió EUR összegű kötelezettségvállalási előirányzat került be a közvetlen centralizált igazgatás alá tartozó kiadások céljaira. Ebből 2011-ben 385,2 millió EUR-t kötöttek le. A szóban forgó előirányzatok fennmaradó, 17,5 millió EUR-t kitevő egyenlege törlésre került. A kötelezettségvállalási előirányzatok 81,9 %-a a 17. szakpolitikai területhez tartozó állat- és növény-egészségügyi intézkedésekkel kapcsolatos kiadásokra vonatkozik. Az előirányzatok fennmaradó része a 05. szakpolitikai terület (mezőgazdaság és vidékfejlesztés) és a 11. szakpolitikai terület (halászat) között oszlik meg (10,5 %, illetve 7,6 %). 2007 óta – a költségvetési rendelet 149. cikkének megfelelően – a Bizottság által teljesített, közvetlen igazgatás alá tartozó kiadásokra vonatkozó EMGA-előirányzatok többsége differenciált előirányzatnak minősül. A 2012-re automatikusan átvezetendő, kizárólag nem differenciált előirányzatokhoz kapcsolódó összeg 15,5 millió EUR-t tesz ki. 2.2. Havi kifizetések 2.2.1. Havi kifizetések a tagállamoknak 2.2.1.1. Havi kifizetések a felmerülő kiadások fedezésére A közös agrárpolitika finanszírozásáról szóló, 2005. június 21-i 1290/2005/EK tanácsi rendelet[5] 15. cikke előírja, hogy „a havi kifizetéseket a Bizottság a tagállamok akkreditált kifizető ügynökségeinél a referencia-hónapban felmerült költségek fedezésére (…) utalja át.” A havi kifizetéseket a tagállamok részére legkésőbb a felmerült kiadások szerinti hónapot követő második hónap harmadik munkanapján kell teljesíteni. A havi kifizetések a már teljesített nettó (azaz a bevétel levonásával kiszámított) kiadásokra nyújtott visszatérítések, amelyek folyósítása a tagállamok által megküldött havi nyilatkozatok alapján történik.[6] A kiadások és bevételek havi elszámolását a részletes nyilatkozatok alapján ellenőrzik és módosítják.[7] A szóban forgó kifizetések a Bizottság által a számlaelszámolási eljárás keretében végzett ellenőrzéseket követően válnak véglegessé. A tagállamok által 2010. október 16. és 2011. október 15. között teljesített kifizetések a havi kifizetési rendszer hatálya alá tartoznak. A fennmaradó kifizetéseket – korlátozott számú intézkedéshez kapcsolódóan – közvetlenül a Bizottság teljesíti. A 2011. költségvetési évben a teljesített havi kifizetések nettó összege 43 105 570 603,39 EUR volt. 2.2.1.2. A 2011. évi havi kifizetésekről szóló határozatok A 2011. költségvetési évre vonatkozóan a Bizottság a havi kifizetések tekintetében tizenkét határozatot fogadott el. Ezenkívül 2011 decemberében további határozatot fogadott el egy, az arra az évre elszámolandó összes kiadáshoz már megítélt kifizetéseket kiigazító havi kifizetésről. 3. AZ EMGA 2011. ÉVI KÖLTSÉGVETÉSÉNEK VÉGREHAJTÁSA 3.1. Az EMGA költségvetési előirányzatainak felhasználása A költségvetés végrehajtása 43 970,1 millió EUR ráfordítással valósult meg. Ezt a kiadást a költségvetés eredeti előirányzataiból finanszírozták, a 2010. évről áthozott címzett bevétel (905,1 millió EUR) teljes összegének és a 2011-ben beszedett címzett bevétel egy részének (225,3 millió EUR a 666,8 millió EUR-t kitevő teljes összegből) felhasználásával. A 05. szakpolitikai terület (mezőgazdaság és vidékfejlesztés) vonatkozásában a kiadások összege a piaci intézkedések esetében 3 334,1 millió EUR-t, a közvetlen támogatások esetében pedig 40 178 millió EUR-t tett ki. A piaci intézkedésekkel és a közvetlen támogatásokkal kapcsolatban felmerült költségek meghaladták a megszavazott költségvetési előirányzatokat; az előirányzott összegeken felüli kiadásokat részben a költségvetés más jogcímeiből történő átcsoportosításokkal, részben az EMGA költségvetéséhez rendelt bevételekből fedezték. A végrehajtás fent említett teljes összege magában foglalja továbbá a 11. szakpolitikai terület alá tartozó, halászati piacokkal kapcsolatos intézkedések céljaira szolgáló, 30 millió EUR-t kitevő kiadásokat, valamint a 17. szakpolitikai területhez kapcsolódva végrehajtott állat- és növény-egészségügyi intézkedésekkel összefüggő kiadások fedezésére fordított 314,6 millió EUR-t is. A költségvetés végrehajtására vonatkozó, szakpolitikai területek szerinti bontásban megadott részletes adatokat lásd a 3. mellékletben. Az 5. melléklet jogcímek és tagállamok szerinti bontásban ismerteti a piaci intézkedések, a közvetlen támogatások és a mezőgazdasági kiadások ellenőrzése kapcsán felmerült kiadásokat. 4. Megjegyzések az EMGA 2011. évi költségvetésének végrehajtásáról Az alábbiakban a 3. mellékletben szereplő adatokra támaszkodva rövid megjegyzéseket fűzünk a mezőgazdasági költségvetés előirányzatainak végrehajtásához. 4.1. 05 02. alcím: A mezőgazdasági piacokon történő intervenciók 4.1.1. Bevezetés Az e költségvetési területhez tartozó kifizetések teljes összege 3 344,1 millió EUR volt, amit a költségvetésben megszavazott, 2 964,9 millió EUR-t kitevő előirányzatokból, valamint 639,7 millió EUR összegű címzett bevételből finanszíroztak. Megjegyzendő, hogy 247,5 millió EUR összegű C1-es előirányzat átcsoportosításra került a 05 07 01 06. jogcímbe azoknak a −272 millió EUR-t kitevő negatív kiadásoknak a fedezése céljából, amelyek az EMGA-számlák számviteli vizsgálata címén végül bekerültek a 2011. évi költségvetésbe. A címzett bevételből 628,9 millió EUR-t használtak fel a gyümölcs- és zöldségágazat kiadásainak fedezésére, a fennmaradó összeget pedig átvezették 2012-re. Azon jogcímekből, amelyek esetében a költségvetési előirányzatok egy része nem került felhasználásra, a rendelkezésre álló összegeket szükség szerint a költségvetés más jogcímeibe csoportosították át az érintett jogcímeknél jelentkező többletkiadások fedezésére. 4.1.2. Gabonafélék A felmerülő kiadások összege −156,2 millió EUR volt. Ez a negatív összeg annak a 2011. évi költségvetésben jóváírt nyereségnek felel meg, amely összesen 5,4 millió tonna mennyiségű, intervenciós raktározás keretében tárolt gabonának a felvásárlási áraknál magasabb átlagárakon történő értékesítéséből származik. 4.1.3. Élelmiszerprogramok A tagállamok csaknem teljes mértékben végrehajtották a leginkább rászoruló személyek részére történő élelmiszerosztásra vonatkozó 2011. évi tervet. Ezenfelül a tagállamok olyan kifizetéseket is teljesítettek, amelyek az előző évi tervek igazgatási és szállítási költségeihez kapcsolódtak. Ez a 2011. évi költségvetési előirányzatok 15 millió EUR-val való túllépéséhez vezetett. 4.1.4. Gyümölcs és zöldség Az ágazat számára előirányzott összegek túllépése elsősorban azoknak a tagállami kiadásoknak tudható be, amelyek egyfelől a Bizottság által az E.coli-járvány okozta válság nyomán a gyümölcs- és zöldségágazat megsegítésére elfogadott rendkívüli támogatási intézkedések (585/2011/EU rendelet), másfelől a termelői csoportok előzetes elismeréséhez nyújtott támogatás kapcsán merültek fel. A szóban forgó kifizetéseket a költségvetés más jogcímeiből való átcsoportosításokkal, valamint az ágazathoz rendelt címzett bevételekből fedezték. 4.1.5. Szőlészeti-borászati termékek Az ezen ágazaton belül finanszírozott elsődleges intézkedések a nemzeti támogatási programok és a kivágási program. A nemzeti támogatási programokhoz kapcsolódó tagállami kiadások csekély mértékben elmaradtak az előirányzott összegektől; mindazonáltal a programok végrehajtása megfelelő szintű volt, tekintve, hogy az előirányzatok 98 %-a felhasználásra került. A tagállami kiadások a kivágási program céljaira folyósított támogatások esetében is alacsonyabbak voltak a költségvetésben előirányzott összegnél. 4.1.6. Marha- és borjúhús Ezen ágazat esetében a túllépés elsősorban a nagyobb mennyiségű friss és fagyasztott hús, illetve élő állat kiviteléhez nyújtott visszatérítésekhez kapcsolódó, magasabb összegű tagállami kifizetésekkel magyarázható. Az előirányzaton felüli összeg finanszírozása a költségvetés más jogcímeinek megszavazott előirányzataiból való átcsoportosítással történt. 4.1.7. 05 02 15. jogcímcsoport: Sertéshús, tojás, baromfi, méhészet és egyéb állati termékek Az ágazat tekintetében jelentkező túllépés elsősorban a baromfira vonatkozó export-visszatérítésekkel és a sertéshúsra vonatkozó, a Bizottság által 2011 januárjában elfogadott magántárolási támogatási rendszerrel (68/2011/EU rendelet) kapcsolatos tagállami kifizetéseknek tudható be. Az előirányzaton felüli összeg finanszírozása a költségvetés más jogcímeinek megszavazott előirányzataiból való átcsoportosítással történt. 4.2. 05 03. alcím: Közvetlen támogatások A 2011. évi költségvetés ezen alcímének céljaira megszavazott előirányzatok összege 39 771,1 millió EUR volt, míg a közvetlen kifizetések összege megközelítőleg 40 178 millió EUR-t tett ki. A 2011. évi EMGA-kiadások szintje főként azért haladta meg a 2010. évi szintet, mert 2011-ben folytatódott az érintett támogatások fokozatos bevezetése az EU–12-ben. Az egységes támogatási rendszer egy részét címzett bevételek voltak hivatottak finanszírozni, ami így az előirányzatok nyilvánvaló túllépését eredményezte; az előirányzotton felüli összeg fedezése részben az említett bevételek felhasználásával, részben a költségvetés más jogcímeinek megszavazott előirányzataiból való átcsoportosítással történt. 4.3. 05 07. alcím: Mezőgazdasági kiadások pénzügyi ellenőrzése 4.3.1. 05 07 01. jogcímcsoport: Mezőgazdasági kiadások ellenőrzése Ez a jogcímcsoport főként a számlák végső elszámolásának eredményeként, valamint a kedvezményezettek részére teljesített kifizetésekre vonatkozó határidők be nem tartása következtében alkalmazott kiigazításokból származó, az EMGA költségvetésének javára jóváírt összegeket foglalja magában. Ebben az évben azonban a Bizottság összesen 66,6 millió EUR összegű pozitív korrekciót hajtott végre, mely összeget visszautalta a tagállami számlákra. A költségvetési hatóság által a számlaelszámolást érintő negatív korrekciókra vonatkozóan elfogadott 2011. évi költségvetési előirányzatok összege –272 millió EUR-t tett ki. A Bizottság ezt a számlát 338,6 millió EUR-nak a költségvetés más jogcímeihez tartozó megszavazott előirányzatokból történő átcsoportosításával zárta le. 5. A CÍMZETT BEVÉTELEK FELHASZNÁLÁSA 5.1. Az EMGA-hoz rendelt címzett bevételek A 2010-ről 2011-re ténylegesen átvitt címzett bevételek összege 905,1 millió EUR volt, amelyet teljes mértékben a 2011. költségvetési év kiadásainak finanszírozására használtak fel, a költségvetési rendelet 10. cikkének megfelelően. A fenti összegből 403,6 millió EUR-t a termelői szervezetek számára biztosított működési alapok kiadásainak, 501,5 millió EUR-t pedig az egységes támogatási rendszer céljait szolgáló kiadásoknak a fedezésére fordítottak. Ahogy az a 4-I. mellékletben látható, a 2011-ben beszedett címzett bevételek összege 666,8 millió EUR volt, és e bevételek a következő forrásokból származtak: – a megfelelőségi vizsgálatokkal kapcsolatos eljárás eredményeként végrehajtott kiigazításokból, amelyek összege megközelítőleg 467,3 millió EUR volt, – a szabálytalanságokra kiszabott pénzügyi szankciókból, amelyek összege megközelítőleg 177,6 millió EUR volt, – a tejilletékből, amelynek összege megközelítőleg 21,9 millió EUR-t tett ki. A 2011-ben beszedett címzett bevételekből 225,3 millió EUR az adott évben a gyümölcs- és zöldségágazatban felmerült kiadások fedezésére került felhasználásra. A 2011-ben beszedett címzett bevétel 441,5 millió EUR-t kitevő fennmaradó egyenlege automatikusan átvezetésre került a 2012. évi költségvetésbe az említett év költségvetési szükségleteinek fedezése céljából. A részleteket lásd a 4-I. és a 4-II. mellékletben. 5.2. A cukorágazat ideiglenesen rendelkezésre álló szerkezetátalakítási összegeivel kapcsolatos címzett bevétel A jogszabályokkal összhangban 2009 novembere óta nem került sor újabb ideiglenes szerkezetátalakítási összegek beszedésére a tagállamoktól. Így a cukoripar szerkezetátalakítási alapja számára rendelkezésre álló összes címzett bevétel összege megegyezik a 2010. évből átvezetett összeggel, amely 1 044,8 millió EUR-t tesz ki. Azt követően, hogy a tagállamoknak visszatérítik a cukoripar szerkezetátalakítási alapjához kapcsolódó támogatásokra kifizetett 187,9 millió EUR-t (lásd alább az 5.3. pontot), a megközelítőleg 856,8 millió EUR-s egyenleget átvezetik a 2012. költségvetési évre, és az említett összeget a cukoripar szerkezetátalakítási alapjához kapcsolódó, az adott évben teljesítendő kifizetések finanszírozására fogják felhasználni. A részleteket lásd a 4-I. és a 4-II. mellékletben. 5.3. A cukoripar szerkezetátalakítási alapja A szerkezetátalakítási intézkedések támogatása, valamint a diverzifikációs és a cukorfinomítási támogatások tekintetében teljesített kifizetések után a tagállamok számára nyújtott visszatérítések összege 187,9 millió EUR volt. E támogatásokat az 5.2. pontban említett 1 044,8 millió EUR összegű címzett bevételből térítették vissza a tagállamoknak. A részleteket lásd a 3. mellékletben. 6. A KIADÁS TÍPUSA SZERINTI LEBONTÁS Az EMGA összes kiadása együttesen 43 970,1 millió EUR-t tesz ki (a cukoripar szerkezetátalakítási alapja nélkül). Az alábbiakban a fenti kiadás részletezése látható a legfontosabb kategóriák szerint, feltüntetve az e kategóriák által az EMGA 2011. évi összes kiadásán belül képviselt százalékos arányt is: Tárolás A tárolásra fordított kiadások –194,6 millió EUR-t tettek ki. Ez a negatív összeg a 2011. évi költségvetésben jóváírt nyereségek összegének felel meg, amely nyereségek főként az intervenciós gabonaféléknek, vajnak és sovány tejpornak a felvásárlási áraknál magasabb átlagárakon történő értékesítéséből származnak. (A részleteket lásd a fenti 4.1.2. pontban). Export-visszatérítések Az export-visszatérítésekre fordított kiadások 179,4 millió EUR-t tettek ki, vagyis az összes kiadás 0,4 %-át, és főként a marhahús, a baromfi, a sertéshús, a tejtermékek és az I. mellékletben nem szereplő termékek kiviteléhez kapcsolódtak. Egyéb piaci intézkedések A tároláson és az export-visszatérítésen kívüli egyéb piaci intézkedésekhez kapcsolódó kiadások 3 428,3 millió EUR-t tettek ki, azaz az éves főösszeg 7,8 %-át. Ez a kategória elsősorban a gabonafélékkel, az élelmiszerprogramokkal, a gyümölcsökkel és zöldségekkel, a borral, a tejjel és a tejtermékekkel, a marha- és borjúhússal, valamint a sertéshússal kapcsolatos kiadásokat foglal magában. A szóban forgó kiadásokhoz tartoznak egyes további kisebb összegek és a pénzügyi elszámolásból eredő kiigazítások is. Közvetlen kifizetések A közvetlen kifizetésekre fordított kiadások 40 178 millió EUR-t tettek ki, azaz az összes kiadás 91,4 %-át. Centralizált igazgatás alá tartozó közvetlen kiadások Ezeket a kifizetéseket, amelyek 385,6 millió EUR-t, azaz az összes kiadás 0,9 %-át tették ki, közvetlenül a Bizottság teljesítette, főként állat- és növény-egészségügyi intézkedésekkel, valamint a mezőgazdasági üzemek számvitelének ellenőrzésével és a KAP-ra vonatkozó tájékoztatással kapcsolatos kiadások fedezése céljából. Vidékfejlesztés az egykori EMOGA Garanciarészleg keretében A szóban forgó programokhoz az egykori EMOGA Garanciarészlegéből már nem rendelhető kötelezettségvállalási előirányzat. A tagállamokban jelenleg folyik e programok lezárása és a jogosulatlanul kifizetett összegek visszafizettetése. Az ezen alcím tekintetében visszafizettetett végső nettó összeg −6,6 millió EUR-t tett ki. A kiadások típusonkénti megoszlásának a 2006–2011-es időszakban való alakulását a 6. melléklet mutatja be. [1] Az eljárás ismertetése az 1. mellékletben található. [2] Ezek az összegek nem jelennek meg a költségvetés bevételi soraiban (670. jogcímcsoport: az EMGA-hoz rendelt címzett bevételek), de a szóban forgó jogcímcsoportra vonatkozó költségvetési megjegyzésekben említésre kerülnek. [3] Ezek az összegek nem szerepelnek a költségvetés bevételi soraiban (680. jogcímcsoport: a cukorágazat ideiglenesen rendelkezésre álló szerkezetátalakítási összegei), de a szóban forgó jogcímcsoportra vonatkozó költségvetési megjegyzésekben említésre kerülnek. [4] p.m.: „pour mémoire”. [5] HL L 209., 2005.8.11., 1. o. [6] Ezeket a havi kiadásigazoló nyilatkozatokat a tagállamok az N+1. hónap 10. napjáig küldik meg. [7] A részletes nyilatkozatokat a tagállamok havonta, az N+1. hónap 20. napjáig. küldik meg (a 104. táblázat szerint).